Interna številka naročila: 270-14/2022-11

Nova Gorica, november 2022

**RAZPISNA DOKUMENTACIJA ZA ODDAJO JAVNEGA NAROČILA**

**Predmet naročila: Dobava vozila za razvoz hrane**

**Naročnik:** **Splošna bolnišnica dr. Franca Derganca Nova Gorica, Ulica padlih borcev 13A, 5290 Šempeter pri Gorici**

Naročnik izvaja naročilo v svojem imenu in za svoj račun.

**Vrsta postopka:** postopek naročila male vrednosti

**Objava naročila:** Portal javnih naročil,spletne strani naročnika

Naročnik vabi vse zainteresirane gospodarske subjekte, da skladno z veljavnimi predpisi in to razpisno dokumentacijo predložijo svojo ponudbo za predmetno javno naročilo.

**KAZALO**

[NAVODILA PONUDNIKOM 3](#_Toc117849014)

[1. PRAVNA PODLAGA 3](#_Toc117849015)

[2. VSEBINA RAZPISNE DOKUMENTACIJE 3](#_Toc117849016)

[3. PREDMET JAVNEGA NAROČILA 3](#_Toc117849017)

[4. POSTOPEK ODDAJE JAVNEGA NAROČILA 3](#_Toc117849018)

[5. ROK IN NAČIN PREDLOŽITVE PONUDBE 4](#_Toc117849019)

[6. ODPIRANJE PONUDB 4](#_Toc117849020)

[7. DOSTOPNOST, POJASNILA IN SPREMEMBE RAZPISNE DOKUMENTACIJE 4](#_Toc117849021)

[8. UGOTAVLJANJE SPOSOBNOSTI 5](#_Toc117849022)

[8.1. Subjekti, za katere se ugotavlja sposobnost 5](#_Toc117849023)

[8.2. Razlogi za izključitev 6](#_Toc117849024)

[8.3. Pogoji za priznanje sposobnosti 9](#_Toc117849025)

[9. POJASNJEVANJE, DOPOLNJEVANJE IN SPREMINJANJE PONUDB 9](#_Toc117849026)

[10. FINANČNA ZAVAROVANJA 9](#_Toc117849027)

[10.1. Zavarovanje za dobro izvedbo pogodbenih obveznosti in za odpravo napak v garancijskem roku 10](#_Toc117849028)

[11. MERILO 11](#_Toc117849029)

[12. PONUDBENA DOKUMENTACIJA 11](#_Toc117849030)

[12.1. Navodilo za izpolnitev obrazcev 11](#_Toc117849031)

[12.2. Ponudba – ponudbeni predračun 12](#_Toc117849032)

[12.3. Skupna ponudba 13](#_Toc117849033)

[12.4. Ponudba s podizvajalci 13](#_Toc117849034)

[13. ZAUPNOST 14](#_Toc117849035)

[14. ODSTOP OD ODDAJE JAVNEGA NAROČILA 15](#_Toc117849036)

[15. POGODBA 15](#_Toc117849037)

[16. PROTIKORUPCIJSKO DOLOČILO 16](#_Toc117849038)

[17. POUK O PRAVNEM VARSTVU 16](#_Toc117849039)

[PONUDBA – PONUDBENI PREDRAČUN 18](#_Toc117849040)

[SEZNAM REFERENČNIH DEL 19](#_Toc117849041)

[PODIZVAJALCI 20](#_Toc117849042)

[IZJAVA PODIZVAJALCA O NEPOSREDNIH PLAČILIH 21](#_Toc117849043)

[MENIČNA IZJAVA 22](#_Toc117849044)

[IZJAVA O UDELEŽBI V LASTNIŠTVU PONUDNIKA IN O POVEZANIH DRUŽBAH 24](#_Toc117849045)

[IZJAVA O ODSOTNOSTI OSEBNIH POVEZAV 25](#_Toc117849046)

[POGODBA O DOBAVI VOZILA ZA RAZVOZ HRANE 26](#_Toc117849047)

[TEHNIČNE ZAHTEVE 36](#_Toc117849048)

# NAVODILA PONUDNIKOM

# PRAVNA PODLAGA

Postopek oddaje javnega naročila se izvaja na podlagi Zakona o javnem naročanju (Uradni list RS, št. 91/15, 14/18, 121/21, 10/22, 74/22 in 100/22; v nadaljevanju tudi: ZJN-3) in podzakonskih aktov, ki urejajo javno naročanje, v skladu z veljavno zakonodajo, ki ureja področje javnih financ, področje predmeta javnega naročila ter drugimi veljavnimi predpisi.

# VSEBINA RAZPISNE DOKUMENTACIJE

Naročnik je za oddajo predmetnega javnega naročila pripravil razpisno dokumentacijo, ki jo sestavljajo naslednji dokumenti:

1. Navodila ponudnikom
2. Obrazec »ESPD«
3. Obrazec »Ponudba – ponudbeni predračun«
4. Obrazec »Seznam referenčnih del«
5. Obrazec »Podizvajalci«
6. Obrazec »Izjava podizvajalca o neposrednih plačilih«
7. Obrazec »Menična izjava«
8. Obrazec »Izjava o udeležbi v lastništvu ponudnika in o povezanih družbah«
9. Obrazec »Izjava o odsotnosti osebnih povezav«
10. Osnutek Pogodbe
11. Tehnične zahteve

Gospodarski subjekti naj razpisno dokumentacijo skrbno preučijo in kakršne koli morebitne nejasnosti ali nestrinjanja z njo naročniku sporočijo preko Portala javnih naročil, do poteka roka za postavljanje vprašanj. V nasprotnem primeru se šteje, da je razpisna dokumentacija jasna in da se gospodarski subjekt z njo strinja.

# PREDMET JAVNEGA NAROČILA

Predmet javnega naročila je dobava vozila za razvoz hrane. Podrobnejša specifikacija predmeta naročila je razvidna iz tehničnih zahtev, osnutka pogodbe in drugih relevantnih delov razpisne dokumentacije.

Ponudnik mora ponuditi predmet javnega naročila v celoti. Naročnik bo izbral ekonomsko najugodnejšo ponudbo za celotno javno naročilo. Naročnik ima za javno naročilo zagotovljena sredstva. Ponudbe, ki bodo presegale višino zagotovljenih sredstev, bo naročnik zavrnil kot nedopustne.

# POSTOPEK ODDAJE JAVNEGA NAROČILA

Za oddajo javnega naročila se izvede postopek naročila male vrednosti (47. člen ZJN-3).

Naročnik bo, na podlagi pogojev in meril, določenih v tej razpisni dokumentaciji, izbral ponudnika, s katerim bo sklenil pogodbo za predmet javnega naročila v celoti. Naročnik bo sklenil pogodbo s ponudnikom, ki bo oddal ekonomsko najugodnejšo dopustno, razen v primerih, opredeljenih v točki 14 te razpisne dokumentacije (»Odstop od oddaje javnega naročila«).

# ROK IN NAČIN PREDLOŽITVE PONUDBE

Ponudniki morajo ponudbe predložiti v informacijski sistem e-JN na spletnem naslovu <https://ejn.gov.si/>.

Ponudnik se mora pred oddajo ponudbe registrirati na spletnem naslovu <https://ejn.gov.si/>, v skladu z Navodili za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI, dostopnimi na portalu e-JN. Če je ponudnik že registriran v informacijski sistem e-JN, se v aplikacijo prijavi na istem naslovu.

Uporabnik ponudnika, ki je v informacijskem sistemu e-JN pooblaščen za oddajanje ponudb, ponudbo odda s klikom na gumb »Oddaj«. Informacijski sistem e-JN ob oddaji ponudbe zabeleži identiteto uporabnika in čas oddaje ponudbe. Uporabnik z oddajo ponudbe izkaže in izjavi voljo oddati zavezujočo ponudbo v imenu ponudnika.

Ponudba se šteje za pravočasno, če jo naročnik prejme preko sistema e-JN <https://ejn.gov.si/> **najkasneje do 16.12.2022 do 9:00 ure.** Za oddano ponudbo se šteje ponudba, ki je v informacijskem sistemu e-JN označena s statusom »ODDANO«.

Ponudnik lahko do roka za oddajo ponudb svojo ponudbo kadarkoli umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba. Po preteku roka za oddajo ponudb ponudbe ne bo več mogoče oddati.

# ODPIRANJE PONUDB

Odpiranje ponudb bo potekalo avtomatično v informacijskem sistemu e-JN, na dan poteka roka za oddajo ponudb,ob 10:00 uri, na spletnem naslovu <https://ejn.gov.si/>.

Odpiranje ponudb poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudniku ter omogoči dostop do .pdf dokumenta, ki ga ponudnik naloži v sistem e-JN pod razdelek »Predračun«. Ponudniki, ki so oddali ponudbe, imajo te podatke v informacijskem sistemu e-JN na razpolago v razdelku »Zapisnik o odpiranju ponudb«.

# DOSTOPNOST, POJASNILA IN SPREMEMBE RAZPISNE DOKUMENTACIJE

Razpisna dokumentacija je ponudnikom dostopna na Portalu javnih naročil ([www.enarocanje.si](http://www.enarocanje.si)) in na spletnih straneh naročnika.

Komunikacija s ponudniki o vprašanjih oziroma pobudah v zvezi z vsebino naročila in v zvezi s pripravo ponudbe poteka izključno preko Portala javnih naročil.

Naročnik bo zahtevo za pojasnilo razpisne dokumentacije oziroma kakršnokoli drugo vprašanje v zvezi z naročilom štel kot pravočasno, v kolikor bo na Portalu javnih naročil zastavljeno najkasneje do **6.12.2022 do 10:00 ure.**

Na zahteve za pojasnila oziroma druga vprašanja ali pobude v zvezi z naročilom, zastavljena po tem roku, naročnik ne bo odgovarjal.

Naročnik si pridržuje pravico, da razpisno dokumentacijo spremeni ali dopolni, pri čemer bo, v kolikor bo to potrebno v luči načela sorazmernosti, podaljšal rok za oddajo ponudb. Ponudniki morajo spremljati morebitna pojasnila, spremembe oziroma dopolnitve razpisne dokumentacije, saj pojasnila, spremembe in dopolnitve predstavljajo sestavni del razpisne dokumentacije. Kot del razpisne dokumentacije štejejo tudi vprašanja in odgovori, objavljeni na Portalu javnih naročil.

# UGOTAVLJANJE SPOSOBNOSTI

### Subjekti, za katere se ugotavlja sposobnost

Gospodarski subjekti, ki nastopajo v ponudbi, morajo izpolnjevati pogoje za priznanje sposobnosti in pri njih ne smejo obstajati razlogi za izključitev. Izpolnjevanje pogojev za priznanje sposobnosti in neobstoj razlogov za izključitev morajo, v kolikor ni pri posamezni točki navedeno drugače, izkazati vsi gospodarski subjekti v ponudbi, in sicer:

- ponudnik;

- vsi partnerji v skupni ponudbi;

- vsi podizvajalci, ne glede na fazo izvedbe javnega naročila, v kateri jih ponudnik vključi v izvedbo javnega naročila;

- vsi subjekti, katerih zmogljivosti uporablja ponudnik v skladu z 81. členom ZJN-3 (vključno s fizičnimi osebami, s katerimi sodeluje ponudnik in te pri njem niso zaposlene).

Ob predložitvi ponudbe bo naročnik namesto potrdil, ki jih izdajajo javni organi ali tretje osebe, v skladu z 79. členom ZJN-3 sprejel »Enotni evropski dokument v zvezi z oddajo javnega naročila – ESPD«, ki predstavlja posodobljeno uradno lastno izjavo gospodarskega subjekta, kot predhodni dokaz v zvezi z razlogi za izključitev in pogoji za priznanje sposobnosti. Obrazec ESPD vključuje tudi uradno izjavo o tem, da bo gospodarski subjekt na zahtevo in brez odlašanja sposoben predložiti dokazila, ki dokazujejo neobstoj razlogov za izključitev in izpolnjevanje pogojev za priznanje sposobnosti. Obrazec ESPD je treba v ponudbi predložiti za vse gospodarske subjekte, navedene v prvem odstavku te točke.

Gospodarski subjekt mora v obrazcu ESPD navesti vse informacije, na podlagi katerih bo naročnik potrdila ali druge informacije pridobil v nacionalni bazi podatkov, ter na predmetnem obrazcu podati soglasje, da naročnik pridobi ta dokazila in informacije.

Gospodarski subjekt naročnikov obrazec ESPD (datoteka XML) uvozi na spletni strani Portala javnih naročil: <http://www.enarocanje.si/_ESPD/> in v njega neposredno vnese zahtevane podatke. Ponudnik, ki v sistemu e-JN oddaja ponudbo, naloži svoj obrazec ESPD v razdelek »ESPD – ponudnik«, obrazce ESPD ostalih sodelujočih v ponudbi pa naloži v razdelek »ESPD – ostali sodelujoči«. Ponudnik, ki v sistemu e-JN oddaja ponudbo, naloži nepodpisan ESPD v formatu .xml in bo podpisan hkrati s podpisom ponudbe. Za ostale sodelujoče ponudnik v razdelek »ESPD – ostali sodelujoči« priloži podpisane ESPD v formatu .pdf, ali v elektronski obliki podpisan .xml.

Gospodarski subjekt lahko dokazila o neobstoju razlogov za izključitev in dokazila o izpolnjevanju pogojev za priznanje sposobnosti predloži tudi sam. Naročnik si pridržuje pravico do preveritve verodostojnosti predloženih dokazil pri njihovih izdajateljih oziroma podpisnikih.

Naročnik lahko ponudnika kadar koli med postopkom oddaje javnega naročila pozove k predložitvi dokazil (tehnične dokumentacije, potrdil, certifikatov, izjav, overjenih zapriseženih izjav, izpisov iz evidenc oziroma registrov, pogodb, računov, specifikacij dobavljenega blaga ipd.), ki izkazujejo neobstoj razlogov za izključitev in izpolnjevanje pogojev za priznanje sposobnosti. Ponudnik bo dolžan predložiti dokazila v sorazmernem roku, ki ga bo v pozivu določil naročnik.

### Razlogi za izključitev

Naročnik bo iz sodelovanja v postopku javnega naročanja izključil ponudnika, če pri preverjanju v skladu s 77., 79. in 80. členom ZJN-3 ugotovi ali je drugače seznanjen, da za katerikoli gospodarski subjekt v njegovi ponudbi obstaja kateri od sledečih razlogov za izključitev:

1. Gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, je bila izrečena pravnomočna sodba, ki ima elemente kaznivih dejanj opredeljenih v KZ-1, ki so navedena v prvem odstavku 75. člena ZJN-3, in sicer:

-        terorizem (108. člen KZ-1),

-        financiranje terorizma (109. člen KZ-1),

-        ščuvanje in javno poveličevanje terorističnih dejanj (110. člen KZ-1),

-        novačenje in usposabljanje za terorizem (111. člen KZ-1),

-        spravljanje v suženjsko razmerje (112. člen KZ-1),

-        trgovina z ljudmi (113. člen KZ-1),

-        sprejemanje podkupnine pri volitvah (157. člen KZ-1),

-        kršitev temeljnih pravic delavcev (196. člen KZ-1),

-        goljufija (211. člen KZ-1),

-        protipravno omejevanje konkurence (225. člen KZ-1),

-        povzročitev stečaja z goljufijo ali nevestnim poslovanjem (226. člen KZ-1),

-        oškodovanje upnikov (227. člen KZ-1),

-        poslovna goljufija (228. člen KZ-1),

-        goljufija na škodo Evropske unije (229. člen KZ-1),

-        preslepitev pri pridobitvi in uporabi posojila ali ugodnosti (230. člen KZ-1),

-        preslepitev pri poslovanju z vrednostnimi papirji (231. člen KZ-1),

-        preslepitev kupcev (232. člen KZ-1),

-        neupravičena uporaba tuje oznake ali modela (233. člen KZ-1),

-        neupravičena uporaba tujega izuma ali topografije (234. člen KZ-1),

-        ponareditev ali uničenje poslovnih listin (235. člen KZ-1),

-        izdaja in neupravičena pridobitev poslovne skrivnosti (236. člen KZ-1),

-        zloraba informacijskega sistema (237. člen KZ-1),

-        zloraba notranje informacije (238. člen KZ-1),

-        zloraba trga finančnih instrumentov (239. člen KZ-1),

-        zloraba položaja ali zaupanja pri gospodarski dejavnosti (240. člen KZ-1),

-        nedovoljeno sprejemanje daril (241. člen KZ-1),

-        nedovoljeno dajanje daril (242. člen KZ-1),

-        ponarejanje denarja (243. člen KZ-1),

-        ponarejanje in uporaba ponarejenih vrednotnic ali vrednostnih papirjev (244. člen KZ-1),

-        pranje denarja (245. člen KZ-1),

-        zloraba negotovinskega plačilnega sredstva (246. člen KZ-1),

-        uporaba ponarejenega negotovinskega plačilnega sredstva (247. člen KZ-1),

-        izdelava, pridobitev in odtujitev pripomočkov za ponarejanje (248. člen KZ-1),

-        davčna zatajitev (249. člen KZ-1),

-        tihotapstvo (250. člen KZ-1),

-        zloraba uradnega položaja ali uradnih pravic (257. člen KZ-1),

-        oškodovanje javnih sredstev (257.a člen KZ-1),

-        izdaja tajnih podatkov (260. člen KZ-1),

-        jemanje podkupnine (261. člen KZ-1),

-        dajanje podkupnine (262. člen KZ-1),

-        sprejemanje koristi za nezakonito posredovanje (263. člen KZ-1),

-        dajanje daril za nezakonito posredovanje (264. člen KZ-1),

-        hudodelsko združevanje (294. člen KZ-1).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).
1. Gospodarski subjekt ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, pri čemer vrednost teh neplačanih zapadlih obveznosti na dan oddaje ponudbe znaša 50 EUR ali več. Šteje se, da gospodarski subjekt ne izpolnjuje obveznosti iz prejšnjega stavka tudi, če na dan oddaje ponudbe ali prijave ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe ali prijave (drugi odstavek 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).
1. Gospodarski subjekt je na dan, ko poteče rok za oddajo ponudb, izločen iz postopkov oddaje javnih naročil zaradi uvrstitve v evidenco gospodarskih subjektov z izrečenimi stranskimi sankcijami izločitve iz postopkov javnega naročanja (točka a četrtega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).
1. Gospodarskemu subjektu je bila v zadnjih treh letih pred potekom roka za oddajo ponudb s pravnomočno odločbo pristojnega organa Republike Slovenije ali druge države članice ali tretje države, več, kot enkrat izrečena globa zaradi prekrška v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek (točka b četrtega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).
1. Naročnik lahko na kakršen koli način izkaže kršitev obveznosti na področju okoljskega, socialnega ali delovnega prava, ki so določene v pravu Evropske unije, predpisih, ki veljajo v Republiki Sloveniji, kolektivnih pogodbah ali predpisih mednarodnega okoljskega, socialnega in delovnega prava. Seznam mednarodnih socialnih in okoljskih konvencij določa Priloga X Direktive 2014/24/EU oziroma Priloga XIV Direktive 2014/25/EU (točka a šestega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).
1. Nad gospodarskim subjektom se je začel postopek zaradi insolventnosti ali prisilnega prenehanja ali postopek likvidacije, ali njegova sredstva ali poslovanje upravlja upravitelj ali sodišče, ali so njegove poslovne dejavnosti začasno ustavljene, ali se je v skladu s predpisi druge države nad njim začel postopek ali pa je nastal položaj z enakimi pravnimi posledicami (točka b šestega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).
1. Naročnik lahko z ustreznimi sredstvi izkaže, da je gospodarski subjekt zagrešil hujšo kršitev poklicnih pravil, zaradi česar je omajana njegova integriteta (točka c šestega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).
1. Pri gospodarskem subjektu so se pri prejšnji pogodbi o izvedbi javnega naročila ali prejšnji koncesijski pogodbi pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od prejšnjega naročila oziroma pogodbe ali uveljavljal odškodnino ali so bile izvedene druge primerljive sankcije (točka f šestega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).

V kolikor gospodarski subjekt v zvezi z izkazovanjem neobstoja razlogov za izključitev v zgornjih točkah 1, 2, 4 ali 6 ne more pridobiti in predložiti zahtevnih dokumentov, ker država v kateri ima gospodarski subjekt svoj sedež, ne izdaja takšnih dokumentov, jih je mogoče nadomestiti z zapriseženo izjavo, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima gospodarski subjekt sedež.

### Pogoji za priznanje sposobnosti

Naročnik od ponudnikov zahteva izpolnjevanje naslednjih pogojev za priznanje sposobnosti:

1. Ponudnik je v zadnjih petih letih, šteto od dneva objave obvestila o tem naročilu na Portalu javnih naročil, uspešno (to je časovno, količinsko in kakovostno v skladu z naročilom oziroma pogodbo ter veljavnimi predpisi) izpolnil vsaj eno naročilo za dobavo vozila z izvedeno nadgradnjo.

Pogoj mora izpolnjevati ponudnik. Skupina ponudnikov lahko pogoj izpolni skupaj. Ponudnik (oziroma skupina ponudnikov) lahko pogoj izpolni tudi s podizvajalci.

Naročnik si pridržuje pravico, da izpolnjevanje referenčnega pogoja v fazi pregleda in ocenjevanja ponudb preveri pri referenčnih naročnikih oziroma pri drugih subjektih, ki razpolagajo z informacijami glede vsebine in uspešnosti izvedbe referenčnega posla.

Dokazilo:

* **Izpolnjen obrazec ESPD** (v delu IV α, v razdelku »Skupna navedba za vse pogoje za sodelovanje«) in
* **Izpolnjen obrazec »Seznam referenčnih del«**.

# POJASNJEVANJE, DOPOLNJEVANJE IN SPREMINJANJE PONUDB

Če so ali se zdijo informacije ali dokumentacija, ki jih morajo predložiti gospodarski subjekti, nepopolne ali napačne oziroma če posamezni dokumenti manjkajo, lahko (ni pa nujno) naročnik zahteva, da ponudnik v ustreznem roku predloži manjkajoče dokumente ali dopolni, popravi ali pojasni ustrezne informacije ali dokumentacijo, pod pogojem, da je takšna zahteva skladna z načeloma enake obravnave in transparentnosti.

# FINANČNA ZAVAROVANJA

Na podlagi drugega odstavka 93. člena ZJN-3 in f) točke 6. odstavka 62. člena ZJN-3 in v skladu z Uredbo o finančnih zavarovanjih pri javnem naročanju (Uradni list RS, št. 27/2016) naročnik v postopku javnega naročanja zahteva predložitev naslednjih finančnih zavarovanj.

## Zavarovanje za dobro izvedbo pogodbenih obveznosti in za odpravo napak v garancijskem roku

Pogodba o javnem naročilu bo postala veljavna pod pogojem, da izbrani ponudnik predloži finančno zavarovanje za dobro izvedbo pogodbenih obveznosti in za odpravo napak v garancijskem roku, skladno s to točko razpisne dokumentacije. Izbrani ponudnik bo moral skupaj s podpisom Pogodbe naročniku predložiti tri originalne podpisane in žigosane bianko menice za dobro izvedbo pogodbenih obveznosti in za odpravo napak v garancijskem roku, v papirni obliki. Ponudnik pa mora **že v ponudbi predložiti izpolnjen, podpisan in žigosan obrazec Menična izjava**, z veljavnostjo do poteka zadnjega od garancijskih rokov po Pogodbi, s katero naročnika za primer sklenitve Pogodbe ter izpolnitve katere od spodaj navedenih okoliščin pooblasti za izpolnitev bianko menic do višine 10% (za dobro izvedbo pogodbenih obveznosti) oziroma 5% (za odpravo napak v garancijskem roku) od skupne vrednosti Pogodbe (v tej fazi: ponudbe) z DDV.

Če se bo med trajanjem pogodbe skladno s 95. členom ZJN-3 spremenil dobavni rok, garancijski rok ali vrednost predmeta naročila, bo moral dobavitelj temu ustrezno spremeniti, podaljšati oziroma nadomestiti tudi finančno zavarovanje.

Finančno zavarovanje lahko v delu, ki se nanaša na dobro izvedbo pogodbenih obveznosti, naročnik izpolni in unovči do vključno dneva primopredaje, do višine 10% od skupne pogodbene vrednosti z DDV, če:

* dobavitelj ne prične izpolnjevati svojih pogodbenih obveznosti v roku in v skladu z določili pogodbe,
* dobavitelj preneha izpolnjevati svoje pogodbene obveznosti v skladu z določili pogodbe,
* dobavitelj svojih obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve),
* dobavitelj odstopi od pogodbe brez utemeljenega razloga, ki bi izviral iz sfere naročnika,
* naročnik odstopi od pogodbe iz utemeljenega razloga, ki izvira iz sfere dobavitelja,
* dobavitelj naročniku povzroči škodo, ki je ne povrne v roku 8 dni po pozivu naročnika,
* dobavitelj naročniku poda zavajajoče ali lažne izjave, podatke oziroma dokumente,
* dobavitelj naročniku skladno z njegovim pozivom ne izroči novega, podaljšanega oziroma spremenjenega finančnega zavarovanja, ki bi bilo potrebno zaradi spremembe dobavnega roka ali vrednosti predmeta naročila.

Finančno zavarovanje lahko v delu, ki se nanaša na odpravo napak v garancijskem roku, naročnik izpolni in unovči do poteka zadnjega od garancijskih rokov po pogodbi, do višine 5% od skupne pogodbene vrednosti z DDV, če:

* dobavitelj v garancijskem obdobju ne odpravi v celoti, ustrezno in v določenih rokih vseh notificiranih napak,
* izvedeni predmet naročila nima lastnosti, značilnosti, kakovosti ali certifikacij, h katerim se je zavezal ponudnik oziroma dobavitelj, ali ki bi jih moral imeti skladno s svojo naravo,
* dobavitelj naročniku skladno z njegovim pozivom ne izroči novega, podaljšanega oziroma spremenjenega finančnega zavarovanja, ki bi bilo potrebno zaradi spremembe garancijskega roka.

# MERILO

Merilo je ekonomsko najugodnejša ponudba, določena na podlagi najnižje skupne ponudbene cene v EUR brez DDV. Naročnik bo naročilo oddal ponudniku, ki bo v dopustni ponudbi ponudil najnižjo skupno ponudbeno ceno brez DDV (razen v primerih, opisanih v točki 14 »Odstop od oddaje javnega naročila«).

V primeru, da bo skupna ponudbena cena brez DDV v dveh ali več ponudbah enaka, bo naročnik med njimi izbral tisto ponudbo, ki je bila na portalu e-JN oddana prej.

# PONUDBENA DOKUMENTACIJA

## Navodilo za izpolnitev obrazcev

Ponudnik mora v ponudbi predložiti sledečo dokumentacijo:

1. Obrazec »Ponudba – ponudbeni predračun«
2. Obrazec »ESPD« (za vse gospodarske subjekte v ponudbi)
3. Obrazec »Seznam referenčnih del«
4. Obrazec »Podizvajalci« (obrazec se predloži le v primeru, da ponudnik nastopa s podizvajalci)
5. Obrazec »Izjava podizvajalca o neposrednih plačilih« (obrazec se predloži samo za podizvajalce, ki zahtevajo neposredna plačila)
6. Obrazec »Menična izjava«
7. Obrazec »Izjava o udeležbi v lastništvu ponudnika in o povezanih družbah«
8. Obrazec »Izjava o odsotnosti osebnih povezav«
9. Osnutek Pogodbe
10. **Tehnična dokumentacija** ponujenega vozila

**Vsi dokumenti morajo biti ustrezno izpolnjeni ter na mestih, kjer je to označeno, datirani, podpisani s strani pooblaščene osebe in, v kolikor gospodarski subjekt posluje z žigom, tudi žigosani.** Izjema od navedenega velja za osnutek Pogodbe, za katero ni treba, da je izpolnjena, podpisana in žigosana, ponudnik pa se z oddajo ponudbe strinja z njeno vsebino. V kolikor ponudbena dokumentacija ni pripravljena skladno s tem odstavkom, lahko naročnik ponudnika pozove k dopolnitvi ponudbe, ob upoštevanju načel enakopravne obravnave in preglednosti.

V kolikor to ni posebej zahtevano oziroma dopuščeno, gospodarski subjekt ne sme pripisovati, črtati ali spreminjati vsebine razpisnih obrazcev, temveč mora, v kolikor meni, da ti niso ustrezni, naročnika o tem opozoriti na portalu javnih naročil pred potekom roka za postavljanje vprašanj. Prav tako ponudnik ne sme v ponudbo vlagati dokumentov, ki so v nasprotju z določili razpisne dokumentacije.

Ponudnik v ponudbi predloži dokumente, ki so navedeni v tej točki. V fazi pregleda in ocenjevanja ponudb bo moral ponudnik na poziv naročnika in v sorazmernem roku, ki ga bo določil naročnik, predložiti dodatna dokazila, kot izhaja iz točke 8 te razpisne dokumentacije in ZJN-3.

Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbeni dokumentaciji, resnični, točni in nezavajajoči, da odražajo zadnje stanje, ter da listine ustrezajo izvirnikom. V nasprotnem primeru ponudnik naročniku odgovarja za vso škodo, ki mu nastane, dajanje neresničnih izjav ter predložitev ponarejenih ali spremenjenih listin kot pravih pa se naznani pristojnemu organu. Naročnik lahko v postopku preverjanja ponudb od ponudnika kadarkoli zahteva, da mu predloži na vpogled izvirnike predloženih dokumentov.

Ponudniki ne glede na izid postopka javnega naročanja prevzemajo vse stroške priprave ponudbe, vključno z morebitnimi drugimi stroški, ki jim nastanejo v postopku oziroma v zvezi s postopkom javnega naročanja. Ponudniki z oddajo ponudbe pristajajo na način izvedbe javnega naročila, kot je opredeljen v dokumentaciji v zvezi z oddajo javnega naročila, ter skladno z veljavnimi predpisi.

Postopek javnega naročanja poteka v slovenskem jeziku. Vsi dokumenti, ki jih predloži ponudnik, morajo biti v slovenskem jeziku ali prevedeni v slovenski jezik s strani sodnega tolmača, z izjemo tehnične dokumentacije, ki je lahko tudi v angleškem jeziku.

## Ponudba – ponudbeni predračun

Ponudnik vpiše v obrazec »Ponudba-ponudbeni predračun« poleg drugih podatkov skupno ponudbeno ceno v EUR brez DDV, stopnjo in znesek DDV ter skupno ponudbeno ceno z DDV. Ponudniki zaokrožijo ponudbene cene na največ dve (2) decimalni mesti.

Ponudbena cena mora zajemati vse popuste in stroške (stroške dela, potrošnega materiala, potrebovanih strojev in opreme, zavarovanj, pridobitve listin in dokumentacije, dobave blaga, špediterske, prevozne, carinske, organizacijske, manipulativne ter vse morebitne druge stroške, ki so neposredno ali posredno povezani z izpolnitvijo javnega naročila).

Predmet ponudbe mora izpolnjevati vse tehnične in druge zahteve, navedene v tej razpisni dokumentaciji. Ponudnik mora razpolagati z zadostnimi tehničnimi, kadrovskimi, finančnimi in drugimi zmogljivostmi, potrebnimi za izvedbo javnega naročila, tako da lahko predmet javnega naročila izvede v rokih, pod pogoji in na način, kot je zahtevano v dokumentaciji v zvezi z oddajo javnega naročila.

Ponudba mora biti veljavna do 31.3.2023.V kolikor bo postopek oddaje javnega naročila trajal dlje, kot je predvideno, in bo treba podaljšati veljavnost ponudbe, lahko to stori ponudnik samoiniciativno ali na poziv naročnika.Variantne ponudbe niso dovoljene.

Ponudnik mora v obrazcu Ponudba - ponudbeni predračun izpolniti in ponuditi vse postavke, pri čemer morajo biti cene zaokrožene na največ dve decimalni mesti. V kolikor ponudnik ne vpiše posamezne cene ali uporabi znak »/« ali podobno, se šteje, da je cena za tako postavko nič (0) EUR, torej, da ponuja postavko, kjer ni vpisane cene, brezplačno oziroma, da je cena zanjo vključena v druge postavke ponudbenega predračuna.

V primerih, ko je v tej razpisni dokumentaciji naveden določen standard, izdelava ali izvor ali določen postopek, značilen za proizvode ali storitve določenega gospodarskega subjekta, ali blagovne znamke, patenti, tipi ali določeno poreklo ali proizvodnja, ki dajejo prednost nekaterim podjetjem ali proizvodom ali jih izločajo, je zahtevano, kot je navedeno, ali enakovredno.

**Ponudnik v informacijskem sistemu e-JN v razdelek »Predračun« naloži izpolnjen obrazec »Ponudba – ponudbeni predračun« v .pdf datoteki, ki bo dostopen na javnem odpiranju ponudb.**

## Skupna ponudba

Skupina gospodarskih subjektov lahko predloži skupno ponudbo. V takem primeru je treba v obrazcih ESPD navesti vse gospodarske subjekte, ki so udeleženi v skupni ponudbi. Ponudniki, ki nastopajo v skupni ponudbi, morajo na obrazcu ESPD navesti, kakšna je njihova vloga v skupini, pri čemer mora en ponudnik izbrati vlogo vodilnega partnerja. Naročnik bo do sprejema odločitve o naročilu komuniciral z vodilnim partnerjem.

V primeru skupne ponudbe pri nobenem ponudniku ne smejo obstajati razlogi za izključitev, pogoje za priznanje sposobnosti pa lahko izpolnijo ponudniki skupaj (v kolikor se pri posameznem pogoju ne zahteva, da ga izpolnijo vsi partnerji v skupni ponudbi ali vsi gospodarski subjekti v ponudbi).

Vsak ponudnik v skupni ponudbi mora zase izpolniti in predložiti obrazec ESPD, obrazec Izjava o udeležbi v lastništvu ponudnika in o povezanih družbah ter obrazec Izjava o odsotnosti osebnih povezav.

Obrazce Ponudba – ponudbeni predračun, Seznam referenčnih del, Menična izjava, Podizvajalci ter osnutek Pogodbe podpiše in žigosa vodilni partner v skupni ponudbi. Ponudniki morajo v svojem notranjem razmerju pooblastiti vodilnega partnerja za podpis oziroma predložitev vseh dokumentov, navedenih v tem odstavku. Takega pooblastila oziroma pooblastil ni treba predložiti že v ponudbeni dokumentaciji, moral pa ga/jih bo vodilni partner predložiti naknadno, v kolikor bo naročnik to zahteval.

V primeru, da bo skupina ponudnikov izbrana za izvedbo predmetnega naročila, bo naročnik zahteval, da predložijo akt o skupni izvedbi naročila (na primer pogodbo o sodelovanju), v katerem bodo natančno opredeljene naloge, pravice in obveznosti posameznih ponudnikov, način poravnavanja obveznosti s strani naročnika (vsakemu ponudniku posebej ali preko vodilnega partnerja) ter morebitna pooblastila za komunikacijo z naročnikom. V vsakem primeru vsi ponudniki odgovarjajo naročniku neomejeno solidarno.

## Ponudba s podizvajalci

**Naročnik na podlagi osmega odstavka 94. člena ZJN-3 določa, da se določila te točke uporabljajo le za podizvajalce, katerih zmogljivosti uporablja ponudnik, to je podizvajalce, s katerimi ponudnik izpolnjuje pogoje za priznanje sposobnosti iz točke 8.3 teh navodil ponudnikom.**

V primeru, da bo ponudnik pri izvedbi naročila sodeloval s podizvajalci, mora v obrazcu ESPD navesti vse podizvajalce. Ponudnik lahko odda v podizvajanje del javnega naročila, vendar ne celotnega naročila. Ponudnik mora v ponudbi predložiti tudi izpolnjen obrazec ESPD za vsakega podizvajalca, s katerim bo sodeloval pri naročilu.

Ponudniku, ki namerava naročilo izvesti s podizvajalci, v ponudbi ni treba predložiti dogovorov oziroma pogodb s podizvajalci, moral pa jih bo predložiti naknadno, v kolikor bo naročnik to zahteval. Enako velja za primer, ko ponudnik uporabi zmogljivosti drugega subjekta skladno z 81. členom ZJN-3.

Pri nobenem od podizvajalcev ne smejo obstajati razlogi za izključitev. Pogoje za priznanje sposobnosti lahko ponudnik oziroma skupina ponudnikov izpolnjuje s podizvajalci (v kolikor se pri posameznem pogoju ne zahteva, da ga izpolnijo vsi partnerji v skupni ponudbi ali vsi gospodarski subjekti v ponudbi). Odsotnost obstoja razlogov za izključitev in obstoj pogojev za priznanje sposobnosti se pri podizvajalcih dokazuje, kot pri ostalih gospodarskih subjektih, skladno s točko 8 te razpisne dokumentacije (»Ugotavljanje sposobnosti«).

V kolikor bodo pri posameznem podizvajalcu obstajali razlogi za izključitev oziroma ne bo izpolnjeval pogojev za sodelovanje iz te razpisne dokumentacije, bo naročnik takega podizvajalca zavrnil in zahteval njegovo zamenjavo (oziroma prevzem dela naročila zavrnjenega podizvajalca s strani ponudnika). Enako velja za druge subjekte, katerih zmogljivosti uporablja ponudnik skladno z 81. členom ZJN-3.

Izbrani ponudnik v razmerju do naročnika v celoti odgovarja za izvedbo naročila, tudi če naročilo izvede s podizvajalci.

Podizvajalci, ki bodo priglašeni v ponudbi, morajo ustrezno izpolniti, datirati, podpisati in žigosati svoj obrazec ESPD, ponudnik pa mora ta obrazec predložiti v svoji ponudbi za vsak gospodarski subjekt, ki namerava sodelovati pri izpolnitvi javnega naročila in ima skladno z ZJN-3 oziroma prakso Državne revizijske komisije status podizvajalca.

Ponudnik (oziroma skupina ponudnikov), ki namerava oddati del javnega naročila v podizvajanje, mora v ponudbi predložiti izpolnjen, podpisan, datiran in žigosan obrazec »Podizvajalci«, v katerem mora navesti vse podizvajalce, vsak del javnega naročila, ki ga namerava oddati v podizvajanje, ter kontaktne podatke in zakonite zastopnike predlaganih podizvajalcev.

Neposredna plačila podizvajalcem so po ZJN-3 v primeru, ko podizvajalec to zahteva, obvezna. V takem primeru mora ponudnik v ponudbi priložiti izpolnjen, datiran ter s strani podizvajalca podpisan in žigosan obrazec »Izjava podizvajalca o neposrednih plačilih«.

# ZAUPNOST

Gospodarski subjekti, ki se v postopku javnega naročanja seznanijo z zaupnimi podatki oziroma poslovnimi skrivnostmi, so jih dolžni varovati v skladu s predpisi. Podatki, ki jih bo gospodarski subjekt upravičeno označil kot poslovno skrivnost, bodo uporabljeni zgolj za namene postopka javnega naročanja in ne bodo dostopni nikomur zunaj kroga oseb, ki bodo vključene v postopek oddaje javnega naročila. Ti podatki ne bodo objavljeni na odpiranju ponudb, in tudi ne v nadaljevanju postopka.

Kot poslovno skrivnost lahko gospodarski subjekt označi podatke, ki niso splošno znani ali lahko dosegljivi osebam v krogih, ki se običajno ukvarjajo s to vrsto informacij, imajo tržno vrednost in so kot poslovna skrivnost opredeljeni z njegovimi internimi akti. V kolikor bo gospodarski subjekt določene podatke označil kot poslovno skrivnost, si naročnik pridržuje pravico, da ga pozove k predložitvi internega akta (sklepa, pravilnika ali podobnega) o varovanju poslovne skrivnosti, v katerem mora biti opredeljeno, katere podatke je treba varovati kot poslovno skrivnost ter iz kakšnega razloga. Naročnik bo obravnaval kot zaupne tiste podatke v ponudbeni dokumentaciji, ki bodo jasno označeni kot poslovna skrivnost. Če je zaupen samo določen podatek v dokumentu, mora biti tudi to dejstvo jasno označeno.

Pri poslovanju z javnim sektorjem so nekatere informacije javne, zato obstajajo izjeme od varovanja poslovne skrivnosti. Naročnik ne bo varoval zaupnosti podatkov, ki so javni na podlagi ZJN-3 oziroma na drugi pravni podlagi, ne glede na to, ali jih bo gospodarski subjekt označil kot poslovno skrivnost. Poslovne skrivnosti ne morejo predstavljati tudi podatki, ki so javni na podlagi prakse pristojnih organov.

# ODSTOP OD ODDAJE JAVNEGA NAROČILA

Naročnik lahko ustavi postopek oddaje javnega naročila, zavrne vse ponudbe ali odstopi od izvedbe javnega naročila.

Naročnik lahko skladno s prvim odstavkom 90. člena ZJN-3 do poteka roka za oddajo ponudb kadar koli ustavi postopek oddaje javnega naročila. Naročnik lahko skladno s petim odstavkom 90. člena ZJN-3 na vseh stopnjah postopka po izteku roka za odpiranje ponudb zavrne vse ponudbe. Naročnik lahko skladno z osmim odstavkom 90. člena ZJN-3 po sprejemu odločitve o oddaji naročila do sklenitve pogodbe odstopi od izvedbe javnega naročila. Naročnik v nobenem od navedenih primerov gospodarskim subjektom ne odgovarja za stroške, ki so jih imeli v zvezi s pripravo in oddajo ponudbe ter za kakršne koli druge stroške ali škodo.

# POGODBA

Osnutek pogodbe, ki jo bo naročnik sklenil z izbranim ponudnikom, je del te razpisne dokumentacije. Zaželeno je, da ponudnik osnutek pogodbe na mestih, kjer je to predvideno, izpolni z manjkajočimi podatki. Ponudnikom v fazi priprave in oddaje ponudbe osnutka pogodbe še ni treba datirati, podpisati in žigosati.

Naročnik bo pogodbo pred sklenitvijo v okviru tretjega odstavka 67. člena ZJN-3 tehnično in vsebinsko smiselno prilagodil glede na to, ali bo izbrani ponudnik predložil skupno ponudbo, prijavil sodelovanje podizvajalcev in podobno, ter jo posredoval izbranemu ponudniku v podpis v roku iz osmega odstavka 90. člena ZJN-3.

Izbrani ponudnik bo moral v roku osmih (8) dni od prejema s strani naročnika podpisane pogodbe podpisati in vrniti pogodbo naročniku. Izjemoma, v primeru nastanka nepredvidljivih in neodvrnljivih objektivnih okoliščin, ki bi onemogočale podpis pogodbe v zgoraj navedenem roku, lahko naročnik pristane tudi na daljši rok za sklenitev pogodbe, ni pa k temu zavezan.

Pogodba je sklenjena z dnem, ko jo podpiše zadnja izmed pogodbenih strank, veljati pa začne, ko izbrani ponudnik naročniku predloži finančno zavarovanje za dobro izvedbo pogodbenih obveznosti in za odpravo napak v garancijskem roku.

# PROTIKORUPCIJSKO DOLOČILO

Vsak neupravičen poskus gospodarskega subjekta, da vpliva na obravnavo ponudb s strani naročnika ali odločitev glede oddaje naročila, bo imel za posledico zavrnitev njegove ponudbe. V času trajanja razpisa naročnik in ponudnik ne smeta pričenjati in izvajati dejanj, ki bi v naprej določila izbor določene ponudbe.

Naročnik bo zavrnil tudi ponudbo ponudnika, ki bo poskusil neupravičeno pridobiti zaupne informacije, zaradi katerih bi lahko imel neupravičeno prednost v postopku javnega naročanja, oziroma ponudnika, ki bo predložil zavajajoče informacije, ki bi lahko pomembno vplivale na odločitev o javnem naročilu.

V času od izbire ponudbe do pričetka veljavnosti pogodbe, ponudnik (z izjemo zakonitega uveljavljanja pravnega varstva) ne sme pričenjati dejanj, ki bi lahko povzročila, da pogodba ne bi pričela veljati ali ne bi bila izpolnjena. V primeru ustavitve postopka nobena stran ne sme pričenjati in izvajati postopkov, ki bi otežili razveljavitev ali spremembo odločitve o izbiri izvajalca ali bi vplivali na nepristranskost Državne revizijske komisije.

# POUK O PRAVNEM VARSTVU

Zahteva za pravno varstvo v postopkih javnega naročanja se lahko vloži zoper vsako ravnanje naročnika v postopku javnega naročanja, razen če ZJN-3 ali Zakon o pravnem varstvu v postopkih javnega naročanja (Uradni list RS, št. 43/11, 60/11, 63/13, 90/14, 95/14, 96/15, 80/16, 60/17, 72/19; ZPVPJN) določa drugače.

Zahtevek za revizijo, ki se nanaša na vsebino objave, povabilo k oddaji ponudbe ali razpisno dokumentacijo, se vloži v desetih delovnih dneh od dneva objave obvestila o naročilu ali prejema povabila k oddaji ponudbe Zahtevka za revizijo ni dopustno vložiti po roku za prejem ponudb, razen če je naročnik v postopku javnega naročanja določil rok za prejem ponudb, ki je krajši od desetih delovnih dni. Kadar naročnik spremeni ali dopolni navedbe v objavi, povabilu k oddaji ponudbe ali v razpisni dokumentaciji, se lahko zahtevek za revizijo, ki se nanaša na spremenjeno, dopolnjeno ali pojasnjeno vsebino objave, povabila ali razpisne dokumentacije ali z njim neposredno povezano navedbo v prvotni objavi, povabilu k oddaji ponudbe ali razpisni dokumentaciji, vloži v desetih delovnih dneh od dneva objave obvestila o dodatnih informacijah, informacijah o nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbiro najugodnejšega ponudnika.

Vlagatelj vloži zahtevek za revizijo preko portala eRevizija (<https://www.portalerevizija.si/>). Vlagatelj zahtevka za revizijo, ki se nanaša na vsebino objave, povabilo k oddaji ponudbe ali razpisno dokumentacijo, mora pred vložitvijo zahtevka plačati takso v višini 2.000,00 EUR. Vlagatelj mora zahtevku za revizijo priložiti potrdilo o plačilu takse.

Takso za predrevizijski in revizijski postopek mora vlagatelj plačati na transakcijski račun Ministrstva za finance, številka SI56 0110 0100 0358 802, odprt pri Banki Slovenije, Slovenska 35, 1505 Ljubljana, Slovenija, SWIFT KODA: BSLJSI2X; IBAN:SI56011001000358802 – taksa za postopek revizije javnega naročanja.

Za plačilo za takse se uporabi referenca po modelu 11. Referenca je sestavljena iz treh podatkov (P1 - P2 - P3). Prvi in drugi del reference, P1 in P2, sta vedno enaka in se ločita z vezajem, pri čemer je vrednost P1: 16110, vrednost P2: 7111290. Zadnji, tretji del reference, P3, predstavlja številko objave obvestila o javnem naročilu na Portalu javnih naročil. Sestavljen je iz 8 cifer, pri čemer je prvih šest cifer namenjenih številki objave obvestila o naročilu, zadnji dve mesti pa sta namenjeni navedbi letnice iz številke objave javnega naročila.

SB Nova Gorica

Direktor zavoda

Dimitrij Klančič, dr. med., spec.int.med.

# PONUDBA – PONUDBENI PREDRAČUN

Gospodarski subjekt

|  |  |
| --- | --- |
| Polni naziv |  |
| Naslov |  |
| Matična številka |  |

V postopku oddaje javnega naročila »Dobava vozila za razvoz hrane«, naročnika SB Nova Gorica, kot ponudnik oziroma vodilni partner v skupini ponudnikov podajamo naslednjo ponudbo, veljavno do vključno 31.3.2023, skladno z razpisno dokumentacijo javnega naročila in veljavnimi predpisi.

Naša ponudbena cena za predmet javnega naročila znaša:

|  |  |  |  |  |  |
| --- | --- | --- | --- | --- | --- |
| Št. | Postavka (dopolniti znamko in model vozila) | Enota mere | Kol. | Cena na enoto mere | Cena postavke brez DDV |
| 1. | Vozilo za razvoz hrane: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | kom | 1 |  |  |

|  |  |
| --- | --- |
| Skupna ponudbena cena brez DDV: | EUR |
| DDV \_\_\_\_\_\_ % | EUR |
| Skupna ponudbena cena z DDV: | EUR |

**Ponudnik mora ponudbi priložiti tehnično dokumentacijo ponujenega vozila.**

Z oddajo ponudbe potrjujemo, da bomo naročilo izpolnili na način in pod pogoji, kot je navedeno v razpisni dokumentaciji, vključno s Tehničnimi zahtevami in osnutkom Pogodbe.

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# SEZNAM REFERENČNIH DEL

Gospodarski subjekt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Dobava vozila za razvoz hrane« naročnika SB Nova Gorica, izjavljamo, da smo (oziroma so subjekti, ki nastopajo v naši ponudbi) v zadnjih petih letih, šteto od dneva objave obvestila o tem naročilu na Portalu javnih naročil, uspešno (to je časovno, količinsko in kakovostno v skladu z naročilom oziroma pogodbo in veljavnimi predpisi) izpolnili vsaj eno naročilo za dobavo vozila z izvedeno nadgradnjo, in sicer:

|  |  |  |  |  |
| --- | --- | --- | --- | --- |
| Št. | Imetnik reference (subjekt v ponudbi) | Naziv oz. opis referenčnega posla | Datum/obdobje izvedbe referenčnega posla | Referenčni naročnik |
| 1. |  |  |  |  |

Ta izjava je dana pod kazensko in materialno odgovornostjo.

*Gospodarski subjekt lahko obrazec in njegove posamezne vrstice po potrebi razširi.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# PODIZVAJALCI

Gospodarski subjekt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Dobava vozila za razvoz hrane« naročnika SB Nova Gorica, izjavljamo, da bomo javno naročilo izvedli z naslednjimi podizvajalci:

|  |  |  |  |  |
| --- | --- | --- | --- | --- |
| Št. | Naziv in naslov podizvajalca | Del naročila, ki ga prevzame podizvajalec | Kontaktna oseba podizvajalca, telefon, e-mail | Zakoniti zastopniki podizvajalca |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |

*Gospodarski subjekt lahko obrazec in njegove posamezne vrstice po potrebi razširi.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# IZJAVA PODIZVAJALCA O NEPOSREDNIH PLAČILIH

Gospodarski subjekt (podizvajalec): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Dobava vozila za razvoz hrane« naročnika SB Nova Gorica, na podlagi četrte alineje drugega odstavka 94. člena ZJN-3 podajamo zahtevo, da naročnik Splošna bolnišnica dr. Franca Derganca Nova Gorica, Ulica padlih borcev 13A, 5290 Šempeter pri Gorici namesto ponudnika \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ poravnava naše terjatve do ponudnika neposredno nam.

Skladno z drugo alinejo petega odstavka 94. člena ZJN-3 soglašamo, da naročnik namesto ponudnika poravna naše terjatve do ponudnika neposredno nam.

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe podizvajalca:

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# MENIČNA IZJAVA

Gospodarski subjekt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Dobava vozila za razvoz hrane« naročnika SB Nova Gorica, izjavljamo, da pooblaščamo naročnika Splošna bolnišnica dr. Franca Derganca Nova Gorica, Ulica padlih borcev 13A, 5290 Šempeter pri Gorici, da izpolni v vseh neizpolnjenih delih, vključno s pripisom »brez protesta«, vsako od podpisanih in žigosanih bianko menic za dobro izvedbo pogodbenih obveznosti in za odpravo napak v garancijskem roku, ki jih bomo predložili naročniku v primeru sklenitve Pogodbe o dobavi vozila za razvoz hrane. Ta menična izjava je veljavna do poteka zadnjega od garancijskih rokov po Pogodbi.

Naročnik lahko vsako od bianko menic izpolni do vključno dneva primopredaje, do zneska \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR, kar predstavlja 10% pogodbene vrednosti z DDV, in jo unovči v primerih, če:

1. dobavitelj ne prične izpolnjevati svojih pogodbenih obveznosti v roku in v skladu z določili pogodbe; ali
2. dobavitelj preneha izpolnjevati svoje pogodbene obveznosti v skladu z določili pogodbe; ali
3. dobavitelj svojih obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve); ali
4. dobavitelj odstopi od pogodbe brez utemeljenega razloga, ki bi izviral iz sfere naročnika; ali
5. naročnik odstopi od pogodbe iz utemeljenega razloga, ki izvira iz sfere dobavitelja; ali
6. dobavitelj naročniku povzroči škodo, ki je ne povrne v roku 8 dni po pozivu naročnika; ali
7. dobavitelj naročniku poda zavajajoče ali lažne izjave, podatke oziroma dokumente; ali
8. dobavitelj naročniku skladno z njegovim pozivom ne izroči novega, podaljšanega oziroma spremenjenega finančnega zavarovanja, ki bi bilo potrebno zaradi spremembe dobavnega roka ali vrednosti predmeta naročila.

Naročnik lahko vsako od bianko menic izpolni do poteka zadnjega od garancijskih rokov po Pogodbi, do zneska \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR, kar predstavlja 5% pogodbene vrednosti z DDV, in jo unovči v primerih, če:

1. dobavitelj v garancijskem obdobju ne odpravi v celoti, ustrezno in v določenih rokih vseh notificiranih napak,
2. izvedeni predmet naročila nima lastnosti, značilnosti, kakovosti ali certifikacij, h katerim se je zavezal ponudnik oziroma dobavitelj, ali ki bi jih moral imeti skladno s svojo naravo,
3. dobavitelj naročniku skladno z njegovim pozivom ne izroči novega, podaljšanega oziroma spremenjenega finančnega zavarovanja, ki bi bilo potrebno zaradi spremembe garancijskega roka.

S to izjavo tudi pooblaščamo naročnika, da predloži vsako od izpolnjenih menic v unovčenje kateri koli izmed poslovnih bank ali drugih oseb, ki v času unovčenja menice vodijo naše transakcijske račune. Hkrati nepreklicno dajemo nalog za plačilo oziroma pooblastilo vsaki poslovni banki oziroma drugi osebi, ki v času unovčenja menice vodi naš transakcijski račun, da izplača menico, predloženo s strani naročnika, iz našega denarnega dobroimetja na transakcijskem računu. V času oddaje ponudbe imamo odprte naslednje transakcijske račune (navesti vse transakcijske račune gospodarskega subjekta):

* TRR št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri: \_\_\_\_\_\_\_\_\_\_\_\_\_\_\_\_\_\_\_\_\_\_\_;
* TRR št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri: \_\_\_\_\_\_\_\_\_\_\_\_\_\_\_\_\_\_\_\_\_\_\_;
* TRR št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri: \_\_\_\_\_\_\_\_\_\_\_\_\_\_\_\_\_\_\_\_\_\_\_;
* TRR št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri: \_\_\_\_\_\_\_\_\_\_\_\_\_\_\_\_\_\_\_\_\_\_\_.

Zgornje pooblastilo naročniku ter nalog za plačilo oziroma pooblastilo poslovni banki oziroma drugi osebi, ki vodi naš transakcijski račun, se poleg zgoraj navedenih računov nanaša tudi na transakcijske račune, ki jih odpremo po oddajo ponudbe, ne glede na to, da v predmetni izjavi niso izrecno navedeni. Menični znesek se nakaže na transakcijski račun naročnika, št. SI56 0110 0603 0279 058, odprt pri Banki Slovenije Ljubljana.

*Gospodarski subjekt lahko obrazec po potrebi razširi z navedbami dodatnih TRR računov.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# IZJAVA O UDELEŽBI V LASTNIŠTVU PONUDNIKA IN O POVEZANIH DRUŽBAH

Ponudnik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Dobava vozila za razvoz hrane« naročnika SB Nova Gorica, podajamo naslednjo izjavo o udeležbi v lastništvu ponudnika in o povezanih osebah.

V lastništvu zgoraj navedenega ponudnika so udeležene naslednje osebe, kot ustanovitelji, družbeniki, vključno s tihimi družbeniki, delničarji, komanditisti ali drugi lastniki:

|  |  |  |  |
| --- | --- | --- | --- |
| Št. | Ime/Naziv | Naslov | Lastniški delež (%) |
| 1 |  |  |  |
| 2 |  |  |  |
| 3 |  |  |  |
| 4 |  |  |  |

Gospodarski subjekti, za katere se glede na določbe zakona, ki ureja gospodarske družbe, šteje, da so s ponudnikom povezane družbe, so (op. v primeru odsotnosti povezanih družb tabele ni treba izpolniti):

|  |  |  |  |
| --- | --- | --- | --- |
| Št. | Naziv | Naslov | Matična št. |
| 1 |  |  |  |
| 2 |  |  |  |
| 3 |  |  |  |
| 4 |  |  |  |

Ta izjava je dana pod kazensko in materialno odgovornostjo. Predložitev lažne izjave oziroma navedba neresničnih podatkov ima za posledico ničnost pogodbe.

*Gospodarski subjekt lahko obrazec in njegove posamezne vrstice po potrebi razširi.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# IZJAVA O ODSOTNOSTI OSEBNIH POVEZAV

Ime in priimek (odgovorna oseba ponudnika): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov stalnega bivališča: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

v postopku oddaje javnega naročila »Dobava vozila za razvoz hrane«, naročnika SB Nova Gorica, kot gospodarski subjekt (s.p.) ali odgovorna oseba gospodarskega subjekta – ponudnika:

Naziv: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poslovni naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

izjavljam, da navedeni gospodarski subjekt ni (oziroma kot s.p. nisem) povezan s funkcionarjem naročnika in po mojem vedenju ni (oziroma kot s.p. nisem) povezan z družinskim članom funkcionarja naročnika na način, da bi bil funkcionar naročnika ali družinski član funkcionarja naročnika v gospodarskem subjektu:

udeležen kot poslovodja, član poslovodstva ali zakoniti zastopnik ali

* neposredno ali prek drugih pravnih oseb v več kot pet odstotnem deležu udeležen pri ustanoviteljskih pravicah, upravljanju ali kapitalu.

*Izjavo poda ena od odgovornih oseb ponudnika.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# POGODBA O DOBAVI VOZILA ZA RAZVOZ HRANE

ki jo sklepata:

**NAROČNIK:** **Splošna bolnišnica dr. Franca Derganca Nova Gorica,** Ulica padlih borcev 13A, 5290 Šempeter pri Gorici,

 ki ga zastopa direktor Dimitrij Klančič, dr. med., spec. interne medicine

 Matična številka: 5055695000

 ID številka za DDV: SI11427205

in

**DOBAVITELJ:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ID številka za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 TRR: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. **člen**

**(uvodne določbe)**

Pogodbeni stranki uvodoma ugotavljata, da:

* je naročnik izvedel postopek oddaje javnega naročila »Dobava vozila za razvoz hrane«, št. objave na Portalu javnih naročil: \_\_\_\_\_\_\_\_\_\_\_\_\_\_\_\_\_\_\_\_\_\_\_;
* je bila druga stranka te pogodbe (dobavitelj) izbrana kot ponudnik, ki je oddal najugodnejšo dopustno ponudbo, odločitev o oddaji naročila pa je postala pravnomočna oziroma naročniku ni treba upoštevati obdobja mirovanja;
* sta ponudba dobavitelja z vsemi prilogami in razpisna dokumentacija za navedeno javno naročilo sestavni del te pogodbe in dobavitelja zavezujeta v celoti ter enako, kot ta pogodba. V primeru nezdružljivosti med določili pogodbe in ponudbe dobavitelja oziroma razpisne dokumentacije, veljajo določila pogodbe.
	1. **člen**

**(predmet pogodbe)**

S to pogodbo se dobavitelj zavezuje, da bo izročil naročniku novo vozilo z nadgradnjo za razvoz hrane, znamka in model: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, s karakteristikami, kot so navedene v Tehničnih zahtevah razpisne dokumentacije in v ponudbi dobavitelja, tako da bo naročnik na tem vozilu pridobil lastninsko pravico, naročnik pa se zavezuje, da bo dobavitelju za to plačal kupnino. Podrobnejšo opredelitev vozila s podatki, kot je številka šasije, lahko stranki določita naknadno s tehničnim listom, ki postane priloga in sestavni del te pogodbe.

Dobavitelj mora pogodbo izpolniti v celoti, kakovostno in pravočasno, v skladu z veljavnimi predpisi, normativi, standardi in pravili stroke ter v skladu s standardom dobrega strokovnjaka.

Dobavitelj izjavlja, da mu je poznan predmet pogodbe in vsa spremljajoča tveganja v zvezi z njegovo izvedbo, da je seznanjen z razpisnimi zahtevami oziroma z vso prejeto dokumentacijo, ter so mu jasni in razumljivi pogoji in okoliščine za pravilno dobavo blaga.

Dobavitelj se zavezuje naročnika opozoriti na morebitne pomanjkljivosti v tehničnem popisu vozila iz prvega odstavka tega člena, na morebitne novosti oziroma izboljšave, ter vse navedeno uskladiti z naročnikom pred dobavo.

* 1. **člen**

**(pogodbena cena)**

Pogodbena cena za vozilo iz prejšnjega člena pogodbe znaša:

Nta merekoličina 00).

očil//ika nja

|  |  |
| --- | --- |
| Skupna pogodbena cena brez DDV | EUR |
| DDV \_\_\_\_\_\_ % | EUR |
| Skupna pogodbena cena z DDV | EUR |

Cena je fiksna in nespremenljiva ves čas od sklenitve pogodbe do njene izpolnitve.

Pogodbena cena zajema vse popuste in stroške (stroške dela, potrošnega materiala, potrebovanih strojev in opreme, zavarovanj, pridobitve listin in dokumentacije, dobave blaga, špediterske, prevozne, carinske, organizacijske, manipulativne ter vse morebitne druge stroške, ki so neposredno ali posredno povezani z izpolnitvijo pogodbe). Naročnik dobavitelju ne bo priznal nobenih stroškov, ki niso zajeti v pogodbeni ceni.

Pogodbena cena vključuje vsa dela in blago (material), vezana na predelave, montaže elementov, vso tehnično dokumentacijo vozila (osnovno vozilo + nadgradnja), homologacijo tudi na drugi stopnji in pripravo vozila, z dobavo ter montažo novih zunanjih luči, če obstoječe ne bodo ustrezale zaradi oblike in gabaritov nakladalne ploščadi, ter mnenje, da je vozilo primerno za razvoz hrane, upoštevajoč načela HACCP.

Pogodbeni stranki sta soglasni, da bosta v zvezi z dobavo upoštevali DDP (delivered duty paid) trgovinsko klavzulo v okviru Incoterms 2020, kar pomeni, da je dolžnost dobavitelja, da nosi vse stroške nakladanja, zavarovanja med prevozom, razkladanja, eventualnih carin in taks.

V kolikor pride po sklenitvi pogodbe do spremembe veljavne zakonodaje, ki vpliva na izvajanje predmeta pogodbe, dobavitelj ni upravičen do zvišanja pogodbene cene, temveč mora svoje obveznosti izpolniti po pogodbenimi ceni, skladno z veljavnimi predpisi, razen, kolikor bi se s spremembo zakonodaje spremenila višina davka na dodano vrednost.

* 1. **člen**

**(način obračunavanja in plačila)**

Dobavo blaga po tej pogodbi bo dobavitelj obračunal z izstavitvijo računa, ki jih bo naročniku dostavil elektronski obliki (e-račun). Dobavitelj izstavi naročniku račun v roku 8 dni po uspešnem prevzemu vozila iz 2. člena pogodbe.

Naročnik plača nesporni del pravilno izstavljenega računa v roku 30 dni od dneva njegovega prejema, v kolikor veljavni predpisi ne določajo drugače. Če zadnji dan roka za plačilo sovpada z dnem, ko se po zakonu ne dela, se kot zadnji dan roka šteje naslednji delavnik. Kot dan plačila oziroma izpolnitve naročnikove obveznosti do dobavitelja se šteje dan, ko naročnik poda nalog za plačilo organizaciji, pri kateri ima svoj transakcijski račun.

Če naročnik zapadlega zneska po potrjenem računu ne plača pravočasno, je dobavitelj upravičen do zakonskih zamudnih obresti.

* 1. **člen**

**(rok izpolnitve)**

Dobavitelj se obvezuje, da bo vozilo iz 2. člena pogodbe, z izvedeno predelavo, dobavil naročniku v roku 6 mesecev od sklenitve te pogodbe.

Pogodbeni stranki ugotavljata, da je ta pogodba sklenjena v okoliščinah širjenja virusa SARS-CoV-2, skladno s čimer kakršni koli razlogi, ki bi izhajali iz navedene okoliščine, razen ukrepov oblasti, niso nepredvidljivi, in ne morejo predstavljati utemeljenega razloga za neizpolnitev oziroma nepravočasno izpolnitev pogodbenih obveznosti. Enako velja tudi za težave v dobavnih verigah s polprevodniki in drugimi materiali oziroma sestavnimi deli za izdelavo vozil.

* 1. **člen**

**(obveznosti dobavitelja)**

Obveznosti dobavitelja po tej pogodbi so:

* + dobaviti vozilo iz 2. člena pogodbe brez (stvarnih in pravnih) napak in zamud, skladno z določili pogodbe ter v skladu z veljavnimi predpisi, normativi, standardi in pravili stroke;
	+ zagotoviti vse tehnične, materialne in kadrovske vire, ki so potrebni za izpolnitev pogodbe;
	+ sodelovati z naročnikom ter po potrebi z organi in tretjimi osebami s ciljem, da prevzete obveznosti izpolni kakovostno, pravočasno in brez napak;
	+ varovati interese naročnika, ga sproti obveščati o vseh okoliščinah, ki bi lahko vplivale na izpolnitev pogodbenih obveznosti, ter mu na zahtevo dajati pojasnila glede izpolnjevanja pogodbe;
	+ zagotoviti vse potrebno, da naročnik pridobi lastninsko pravico na dobavljenem vozilu;
	+ ob primopredaji oziroma po primopredaji v terminu, ki ga dogovorita pogodbeni stranki, na lastne stroške izvesti usposabljanje za uporabnike naročnika za pravilno in varno uporabo dobavljenega vozila in vgrajene opreme.
	1. **člen**

**(obveznosti naročnika)**

Obveznosti naročnika po tej pogodbi so:

* + dobavitelju podati pojasnila in informacije, s katerimi razpolaga in so potrebne za uspešno izpolnitev pogodbe;
	+ pravočasno obveščati dobavitelja o vseh spremembah in novo nastalih okoliščinah, ki bi lahko imele vpliv na izpolnitev njegovih obveznosti;
	+ tolmačiti dobavitelju vse morebitne nejasnosti v obsegu in vsebini pogodbenih del;
	+ dobavitelju plačati izpolnitev njegovih obveznosti skladno s to pogodbo.
	1. **člen**

**(podizvajalci)**

Dobavitelj bo to pogodbo izpolnil z naslednjimi podizvajalci:

* + \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

V primeru, da je kateri od podizvajalcev zahteval neposredna plačila, dobavitelj pooblašča naročnika, da na podlagi potrjenih računov oziroma situacij s strani dobavitelja neposredno plačuje podizvajalcu. Dobavitelj mora svojemu računu oziroma situaciji priložiti račun oziroma situacijo podizvajalca, ki ga je predhodno potrdil, ter natančno specifikacijo prejemnikov plačil.

Če podizvajalec neposrednega plačila ni zahteval, mora dobavitelj naročniku najpozneje v 60 dneh od plačila končnega računa oziroma situacije poslati svojo pisno izjavo in pisno izjavo podizvajalca, da je podizvajalec prejel plačilo za izpolnitev svojih obveznosti, neposredno povezanih s predmetom te pogodbe.

Dobavitelj mora med izvajanjem pogodbe naročnika obvestiti o morebitnih spremembah informacij o podizvajalcih in mu poslati informacije o novih podizvajalcih, ki jih namerava naknadno vključiti v izvajanje pogodbe, in sicer najkasneje v petih dneh po spremembi (tj. v petih dneh po sklenitvi pogodbe s podizvajalcem, a pred pričetkom izvajanja del s strani podizvajalca).

Vsak podizvajalec, ki bo nominiran naknadno, po sklenitvi te pogodbe, mora izkazovati odsotnost obstoja razlogov za izključitev. V primeru nominacije novega podizvajalca namesto prejšnjega, mora novi podizvajalec izkazovati tudi izpolnjevanje tistih pogojev za priznanje sposobnosti. Dobavitelj mora za podizvajalce, ki jih namerava v izpolnitev javnega naročila vključiti po sklenitvi pogodbe, predložiti dokazila o neobstoju razlogov za izključitev ob predlogu za nominacijo, pred pričetkom izvajanja del s strani novega podizvajalca. Noben naknadno angažiran podizvajalec, ki ni bil priglašen že ob oddaji ponudbe, ne sme pričeti z izvedbo del, dokler naročnik ne odobri njegovega angažiranja. Naročnik bo podizvajalca potrdil, ko bo preveril izpolnjevanje neobstoja vseh razlogov za izključitev in, v kolikor bo to primerno, pogojev.

Dobavitelj mora za novo angažirane podizvajalce predložiti obrazec ESPD, obrazec »Podizvajalci« in, v kolikor je to relevantno, obrazec »Izjava podizvajalca o neposrednih plačilih«. Zaradi hitrejše obravnave predloga za nominacijo podizvajalca lahko dobavitelj poleg navedenih obrazcev predloži tudi dokazila o neobstoju razlogov za izključitev ter, če je relevantno, o izpolnjevanju pogojev.

Naročnik bo zavrnil naknadno nominiranega podizvajalca:

* če zanj obstajajo razlogi za izključitev, kot so navedeni v točki 8.2 razpisne dokumentacije za predmetno javno naročilo, skladno s katero je bila sklenjena ta pogodba, ter zahteval zamenjavo predlaganega podizvajalca (oziroma prevzem dela naročila zavrnjenega podizvajalca s strani dobavitelja),
* če bi to lahko vplivalo na nemoteno izvajanje ali dokončanje del,
* če novi podizvajalec ne izpolnjuje pogojev za oddajo javnega naročila vsaj v enaki meri, kot jih je izpolnjeval podizvajalec, namesto katerega želi dobavitelj nominirati novega podizvajalca.

Če naročnik ugotovi, da dela izvaja podizvajalec, ki ga dobavitelj ni nominiral v svoji ponudbi in za njegovo nominacijo tudi ni pridobil naknadnega soglasja naročnika, ima naročnik pravico odstopiti od te pogodbe. Naročnik si pridržuje pravico, da med izvajanjem pogodbe kadarkoli preveri, delavci katerega gospodarskega subjekta izpolnjujejo predmet naročila.

Dobavitelj v razmerju do naročnika v celoti odgovarja za izvedbo naročila, tudi če naročilo izvede s podizvajalci.

* 1. **člen**

**(prevzem)**

Prevzem oziroma predaja vozila, ki je predmet te pogodbe, se opravi na sedežu naročnika. Dobavitelj je dolžan o nameravani dobavi oziroma predaji vozila naročnika obvestiti vsaj tri delovne dni vnaprej. Dobavitelj je dolžan naročniku dobaviti vozilo ustrezne kakovosti, v skladu z razpisno in ponudbeno dokumentacijo, pravili stroke in veljavnimi predpisi.

Ob dobavi naročnik pregleda dobavljeno vozilo. Na pregledu in prevzemu vozila so prisotni predstavniki obeh pogodbenih strank, pri čemer se ugotovitve naročnika v primeru odkritih napak, nepravilnosti ali pomanjkljivosti zapisniško zabeležijo. V primeru, da se na pregledu odkrijejo napake, se pogodbena obveznost dobave ne šteje za izpolnjeno in naročnik vozila ne prevzame. V kolikor predmet naročila nima očitnih napak, se prevzem opravi. Prevzem se opravi s prevzemnim (primopredajnim) zapisnikom, ki ga podpišeta odgovorna predstavnika naročnika in dobavitelja. V primopredajnem zapisniku se navede datum in uro izročitve oziroma podpisa zapisnika.

Naročnik prevzame dobavljeno vozilo pod pogojem, da:

* je vozilo tehnično brezhibno, nepoškodovano in opremljeno z obvezno opremo ter izpolnjuje vse razpisne zahteve,
* je dobavitelj predložil potrdilo o skladnosti vozila – Enotno evropsko homologacijo (WVTA) oziroma ustrezne dokumente o homologaciji vozila v Republiki Sloveniji (vključno s homologacijo na drugi stopnji), garancijski list (vključno z garancijskimi pogoji), tehnično dokumentacijo vozila, navodila za uporabo in vzdrževanje vozila in opreme, vse v slovenskem jeziku,
* je dobavitelj predložil vso tehnično dokumentacijo in vse potrebne certifikacije, ateste, ipd., vezane na predelavo oziroma nadgradnjo vozila,
* je dobavitelj predložil morebitno drugo dokumentacijo, ki je potrebna za registracijo in normalno vzdrževanje vozila, v slovenskem jeziku,
* je dobavitelj predložil mnenje, da je vozilo primerno za razvoz hrane, upoštevajoč načela HACCP.

Morebitne napake, ugotovljene na pregledu, je dolžan dobavitelj na poziv naročnika na svoje stroške odpraviti v sorazmernem roku, ki ga določi naročnik, upoštevajoč resnost napake, posledice napake za uporabo vozila ter aktivnosti, potrebne za odpravo napake. V primeru nemožnosti odprave napake je dolžan dobavitelj zagotoviti drugo enakovredno novo vozilo, ki bo skladno z razpisnimi zahtevami in dobaviteljevo ponudbeno dokumentacijo. Če dobavitelj ne odpravi napak, oziroma ne zagotovi drugega enakovrednega vozila, jih je upravičen odpraviti naročnik na stroške dobavitelja, s pribitkom 5% vrednosti za kritje naročnikovih manipulativnih stroškov, in/ali odstopiti od pogodbe. Dobavitelj naročniku v vsakem primeru odgovarja za nastale stroške in škodo zaradi napak na dobavljenem vozilu oziroma zaradi nemožnosti pravočasnega prevzema, vključno s stroški zagotovitve oziroma najema nadomestnega vozila.

* 1. **člen**

**(garancija in servisiranje)**

Dobavitelj zagotavlja garancijsko dobo vozila skladno s splošnimi garancijskimi pogoji proizvajalca ter skladno z naslednjimi roki:

* garancija na vozilo in nadgradnjo/konstrukcijo 24 mesecev,
* garancija 200 000 km ali 8 let na lom bloka motorja ali menjalnika (kar je izpolnjeno prej).

Garancijski roki za dobavljeno vozilo pričnejo teči z dnem primopredaje. V primeru z zapisnikom ugotovljenih napak ob dobavi vozila začne teči garancijski rok z dnem odprave napak. V primeru nezmožnosti odprave napake začne garancijski rok teči z dnem zapisniškega prevzema drugega enakovrednega vozila.

Dobavitelj je dolžan na svoje stroške odpraviti vse pomanjkljivosti, za katere jamči, in se pokažejo med trajanjem garancije. Dobavitelj zagotavlja odpravo napak oziroma okvar v času garancije v roku 3 (treh) delovnih dni od dne, ko je napaka javljena dobavitelju. V primeru, da okvare objektivno ni mogoče odpraviti v navedenem času, je dolžan dobavitelj nemudoma o tem in o roku odprave okvare, pisno obvestiti naročnika. Za čas odprave napak oziroma pomanjkljivosti vozila dobavitelj na svoje stroške naročniku na poziv naročnika zagotovi enakovredno nadomestno vozilo.

Če napaka ni odpravljena v roku 45 dni od prejema zahtevka za odpravo ali se enaka napaka na vozilu ali opremi ponovi najmanj trikrat, je dobavitelj na zahtevo naročnika dolžan vozilo in/ali opremo na lastne stroške zamenjati z novim vozilom in/ali opremo, ki brezhibno deluje. Garancijska doba za zamenjano vozilo in/ali opremo začne teči od dneva zapisniškega prevzema zamenjanega vozila oziroma opreme.

Poleg garancije dobavitelj v okviru pogodbene cene ter na način, kot je določeno v tem členu, zagotavlja naročniku tudi redno servisiranje vozila do prevoženih 100.000 km ali za obdobje 6 let (kar je izpolnjeno prej).

Dobavitelj naročniku zagotavlja pooblaščen in usposobljen servis in vzdrževanje za vozilo na območju Republike Slovenije za garancijsko obdobje. Dobavitelj se zavezuje, da bo servisne storitve za vozilo po tej pogodbi za naročnika izvajal pod naslednjimi pogoji:

* naročniku bo zagotavljal prioritetno obravnavo vozila, kar pomeni takojšen prevzem in pregled vozila (ugotavljanje napak) in dokončanje del (odprava napak) v najkrajšem možnem času;
* ob vsakokratnem primeru servisnih storitev v garancijski dobi bo dobavitelj vozilo naročnika za servisni poseg na lastne stroške prevzel in po zaključku del vozilo predal naročniku v delovnem času.

Dobavitelj je dolžan zagotavljati originalne rezervne dele za dobavljeno vozilo še najmanj 10 let od primopredaje vozila.

* 1. **člen**

**(zavarovanje za dobro izvedbo pogodbenih obveznosti in za odpravo napak v garancijskem roku)**

Dobavitelj mora skupaj s podpisom te pogodbe naročniku predložiti tri originalne podpisane in žigosane bianko menice za dobro izvedbo pogodbenih obveznosti in za odpravo napak v garancijskem roku, v papirni obliki. Pogodbeni stranki ugotavljata, da je dobavitelj naročniku že predložil menično izjavo za dobro izvedbo pogodbenih obveznosti in za odpravo napak v garancijskem roku, s katero je naročnika za primer izpolnitve katere od spodaj navedenih okoliščin pooblastil za izpolnitev vsake od bianko menic.

Če se med trajanjem pogodbe skladno s 95. členom ZJN-3 spremeni dobavni rok, garancijski rok ali vrednost predmeta pogodbe, mora dobavitelj temu ustrezno spremeniti, podaljšati oziroma nadomestiti menično izjavo. Vsakič, ko naročnik unovči oziroma predloži v unovčitev bianko menico, mu mora dobavitelj brez nepotrebnega odlašanja predložiti novo bianko menico v nadaljnje zavarovanje dobre izvedbe pogodbenih obveznosti oziroma odprave napak v garancijskem roku.

Finančno zavarovanje lahko v delu, ki se nanaša na dobro izvedbo pogodbenih obveznosti, naročnik izpolni in unovči do vključno dneva primopredaje, če:

* dobavitelj ne prične izpolnjevati svojih pogodbenih obveznosti v roku in v skladu z določili pogodbe,
* dobavitelj preneha izpolnjevati svoje pogodbene obveznosti v skladu z določili pogodbe,
* dobavitelj svojih obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve),
* dobavitelj naročniku povzroči škodo, ki je ne povrne v roku 8 dni po pozivu naročnika,
* dobavitelj naročniku poda zavajajoče ali lažne izjave, podatke oziroma dokumente,
* dobavitelj v roku, ki ga določi naročnik, ne odpravi morebitnih pomanjkljivosti ali napak na izvedenem predmetu naročila,
* dobavitelj naročniku skladno z njegovim pozivom ne izroči novega, podaljšanega oziroma spremenjenega finančnega zavarovanja, ki bi bilo potrebno zaradi spremembe dobavnega roka ali vrednosti predmeta naročila.

Finančno zavarovanje za dobro izvedbo pogodbenih obveznosti lahko v delu, ki se nanaša na dobro izvedbo pogodbenih obveznosti, naročnik unovči tudi, če naročnik odstopi od pogodbe iz drugega utemeljenega razloga, ki izvira iz sfere dobavitelja ali, če dobavitelj odstopi od pogodbe brez utemeljenega razloga, ki bi izviral iz sfere naročnika.

Finančno zavarovanje lahko v delu, ki se nanaša na odpravo napak v garancijskem roku, naročnik izpolni in unovči do poteka zadnjega od garancijskih rokov po tej pogodbi, če:

* dobavitelj v garancijskem obdobju ne odpravi v celoti, ustrezno in v določenih rokih vseh notificiranih napak,
* izvedeni predmet naročila nima lastnosti, značilnosti, kakovosti ali certifikacij, h katerim se je zavezal ponudnik oziroma dobavitelj, ali ki bi jih moral imeti skladno s svojo naravo,
* dobavitelj naročniku skladno z njegovim pozivom ne izroči novega, podaljšanega oziroma spremenjenega finančnega zavarovanja, ki bi bilo potrebno zaradi spremembe garancijskega roka.
	1. **člen**

**(predstavnika pogodbenih strank)**

Pogodbeni stranki imenujeta svoje predstavnike z namenom zagotoviti jasne in dostopne kanale komunikacije, sodelovanja, dajanja informacij in tekočega usklajevanja pri izvrševanju pogodbe.

Odgovorni predstavnik naročnika po tej pogodbi je mag. Robert Bizjak.

Odgovorni predstavnik dobavitelja po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pogodbeni stranki zagotovita, da sta njuna predstavnika pooblaščena, da zanju podajata izjave volje v zvezi z izvrševanjem te pogodbe. V kolikor glede določenega vprašanja predstavnik stranke ni pooblaščen za dajanje izjav volje, mora to vnaprej posebej sporočiti nasprotni stranki. Morebitno zamenjavo odgovornega predstavnika lahko pogodbena stranka opravi samo s pisnim sporočilom nasprotni stranki.

* 1. **člen**

**(odstop od pogodbe)**

Naročnik lahko odstopi od te pogodbe z odpovednim rokom 8 dni v primerih, opredeljenih v tretjem odstavku 11. člena pogodbe ali če dobavitelj drugače huje krši določila te pogodbe.

Pogodba lahko v primeru, da ne ustreza več pričakovanjem pogodbenih strank, preneha veljati tudi na podlagi sporazuma strank, s katerim stranki dogovorita podrobnosti glede prenehanja njunega pogodbenega razmerja.

* 1. **člen**

**(pogodbena kazen)**

Če dobavitelj zamuja z izpolnitvijo svojih pogodbenih obveznosti, tako da zamudi končni rok za izpolnitev pogodbe iz razloga, ki ne izvira iz sfere naročnika, mu lahko naročnik zaračuna pogodbeno kazen v višini 5 promilov (5 ‰) celotne pogodbene vrednosti (brez DDV) za vsak dan zamude, vendar ne več, kot 10% celotne pogodbene vrednosti (brez DDV).

Pogodbeni stranki se strinjata, da v primeru dobaviteljeve zamude z izpolnitvijo naročniku ob sprejemu izpolnitve ni treba posebej obvestiti dobavitelja o pridržanju pravice do obračuna pogodbene kazni, temveč lahko pogodbeno kazen izvajalcu zaračuna v skladu z določili te pogodbe na podlagi vsake zamude brez obvestila.

Če dobavitelj svojih obveznosti po tej pogodbi ne izpolni (pri čemer ne gre za izpolnitev z zamudo) ali jih izpolni z napako, ki je na poziv naročnika ne odpravi v celoti in v postavljenem roku, mu lahko naročnik zaračuna pogodbeno kazen v višini 10% celotne pogodbene vrednosti (brez DDV).

Obveznost plačila pogodbene kazni ni pogojena z nastankom škode naročniku. V kolikor nastane naročniku škoda, lahko naročnik njeno povrnitev uveljavlja po splošnih pravilih odškodninske odgovornosti.

Naročnik iz naslova pogodbene kazni izstavi dobavitelju račun, ki ga mora dobavitelj plačati v roku 8 (osmih) dni od prejema. Dobavitelj se strinja, da lahko naročnik terjatev iz naslova zaračunane pogodbe kazni pobota z morebitnimi finančnimi obveznostmi naročnika do dobavitelja po tej pogodbi.

* 1. **člen**

**(socialna klavzula)**

Ta pogodba preneha veljati, če se naročnik seznani z dejstvom, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani dobavitelja ali njegovega podizvajalca, ali če se naročnik seznani z dejstvom, da je pristojni državni organ pri dobavitelju ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu dobavitelj ustrezno ne nadomesti ali zamenja tega podizvajalca v roku 30 dni od seznanitve s kršitvijo. V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, pri čemer bo naročnik nov postopek oddaje javnega naročila začel nemudoma, vendar najkasneje v 30 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

* 1. **člen**

**(protikorupcijska klavzula)**

Pogodba, pri kateri kdo v imenu ali na račun dobavitelja, predstavniku ali posredniku naročnika obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, posredniku naročnika, dobavitelju ali njegovemu predstavniku, zastopniku ali posredniku, je nična.

* 1. **člen**

**(varstvo podatkov)**

Pogodbeni stranki se zavezujeta, da bosta morebitne osebne podatke varovali in obdelovali v skladu z določili Zakona o varstvu osebnih podatkov (Uradni list RS, št. 94/07) in Uredbe EU 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov; UL L 119, 4.5.2016), vključno s 3. točko 28. člena Splošne uredbe o varstvu podatkov. Pogodbeni stranki bosta za ureditev pogodbene obdelave osebnih podatkov po potrebi sklenili posebno pogodbo.

* 1. **člen**

**(končne določbe)**

Stranki se zavezujeta, da bosta pri izvrševanju te pogodbe ravnali v dobri veri, skladno z načelom vestnosti in poštenja, ter da bosta storili vse, kar je potrebno in dopustno za izpolnitev pogodbe.

Pogodba je sklenjena z dnem podpisa obeh pogodbenih strank, veljati pa začne, ko dobavitelj predloži naročniku finančno zavarovanje za dobro izvedbo pogodbenih obveznosti.

Naročnik in dobavitelj se zavezujeta, da bosta morebitne spore poskušala rešiti sporazumno. V kolikor sporazuma ne bi mogla doseči, je za reševanje sporov pristojno stvarno pristojno sodišče po sedežu naročnika.

Ta pogodba je sestavljena v dveh enakih izvodih, od katerih prejme vsaka pogodbena stranka po en izvod. Kakršnekoli spremembe ali dopolnitve pogodbe so možne le s soglasjem pogodbenih strank in v pisni obliki.

Številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Številka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NAROČNIK DOBAVITELJ**

SB Nova Gorica \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dimitrij Klančič, dr. med., direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# TEHNIČNE ZAHTEVE

Naročnik je v postopku oddaje javnega naročila »Dobava vozila za razvoz hrane« pripravil naslednje minimalne tehnične zahteve, ki jih mora izpolnjevati ponujeno vozilo za razvoz hrane oziroma njegova nadgradnja.

**NADGRADNJA KABINSKEGA DELA KOMBI VOZILA:** vgrajen servo volan, indikator prestavnega razmerja, polni naslon za glavo, električno nastavljiva in električno ogrevana vzvratna ogledala, stropna polica, ročna klimatska naprava, parkirni senzorji, avtoradio z upravljanjem ob volanu, sistem za prostoročno telefoniranje, in USB priključek, vgrajeni dodatki za varnost ESP, ABS, AFU, Hill Assist, tempomat in regulator hitrosti, fiksni omejevalec hitrosti, varnostna blazina za voznika, opozorilnik nepripetih varnostnih pasov, kit za popravilo/zamenjavo kolesa, jeklena platišča s pnevmatikami, sedeži oblazinjeni, voznikov sedež nastavljiv po dolžini višini in ledvenem delu, z naslonom za roke, sovoznikova sedežna klop za dva potnika, pregradna stena med potniškim delom in tovornim, nezastekljena zadnja krilna vrata, bočna vrata, zvočni opozorilnik pri vzvratni vožnji.

Velikost: L3H2

Vrsta pogona: Motor mora biti tehnološko napreden, izkorišča tehnologijo, ki zmanjšuje porabo goriva in emisije CO2 in tako ustreza standardu Euro 6.2. (6.d-TEMP).

Prostornina motorja: 2150-2200 ccm,

Število ventilov: 16

Aspiracija: turbo

Max moč: 100-105 kW oz. 135-145 KM pri 3500-4000 vrt/min,

Navor: 330-350 Nm pri 1700-1800 vrt/min,

Št. prestav: 6-stopenjski ročni menjalnik

Končna hitrost: 140-150 km/h

Nosilnost 3.500 kg

Leto izdelave vozila: vozilo mora biti novo

Barva vozila: bela

Rezervno kolo: 1 kos, nameščeno v tovornem delu, zaščiteno skladno s HACCP dobro prakso.

Dodatna oprema: ojačano vzmetenje, vzmeten voznikov sedež, posamičen sovoznikov sedež z naslonom za roke, nastavljiv po dolžini, višini in v ledvenem delu in ohišje sedeža + zračna blazina na sovoznika, kamera nazaj.

**NADGRADNJA VOZILA ZA PREVOZ 5 kpl VOZIČKOV S HRANO**, dimenzije vozičkov d= 1300 X š = 550 X v = 1700 mm. Posamezni voziček je opremljen s 4 kos kolesi. Skupna masa posameznega vozička s tovorom je ocenjena na 80 kg.

Izvedena nadgradnja tovornega dela vozila (izolacija vozila) mora biti »brez vonja«.

Naroča se izolacija kombija/furgona upoštevajoč HACCP dobro prakso: Tipsko vozilo je v tovornem delu dodatno (naknadno) predelano za potrebe prevoza hrane. Notranji del mora omogočati mokro čiščenje, prostor mora biti toplotno izoliran za razvoz hrane tako v poletnih in zimskih razmerah. Konstrukcija izolacije mora biti samonosilna.

Tovorni del vozila je naknadno izoliran s trdim poliuretanom, prevlečen na zunanji in notranji strani z živilsko neoporečnim poliestrom.

**Stene tovornega dela vozila:** Sendviči so sestavljeni iz zunanje in notranje poliestrske obloge. Med njimi je izolacija iz visoko kvalitetnega ekspandiranega poliuretana. Obloge sten so tlačno zalepljene na izolacijo v sendvič, ki se odlikuje z visokimi izolacijskimi in trdnostnimi lastnostmi. Debelina bočnih sten in stropa in čelne stene je min. 52 mm.

V strop ob sprednji steni (ob kabinskem delu) mora biti vgrajena vezana plošča debeline min. 10 mm, dim. min. širine 1.200 mm x dolžine 1.000 mm, v primeru, da se naročnik odloči za kasnejšo (naknadno) namestitev stropnega agregata za hlajenje.

**Na bočnih in zadnjih vratih** **tovornega dela vozila** je nameščena poliestrska obloga.

**Pod** **tovornega dela vozila** je sestavljen iz vodoodporne vezane plošče, na spodnji je pod strani prevlečen s poliestrsko oblogo, na zgornji pa s strukturno poliestrsko oblogo. Na zgornji pohodni oz. povozni strani je nedrseča/strukturna poliestrska obloga, ki prenaša statične in dinamične obremenitve oseb, ki rokujejo s tovorom in tovora, za čas nalaganja (nakladanja) in vožnje.

 Najbolj izpostavljen rob pri bočnih in zadnjih vratih je zaščiten z AL kotnikom.

Toplotna prevodnost izolativnega materiala: vgrajen izolativni material mora biti certificiran po navodilu ML10 P136 – s postopkom notranjega segrevanja, v skladu s sporazumom o Mednarodnem prevozu pokvarljivih živil in o specialnih vozilih za njihov prevoz – ATP in standardom EN 17066-1:2019.

Tip uporabljene izolacije: ekspandirani poliuretan ali enakovreden oziroma boljši material glede na toplotno prevodnost.

Pregradna stena med potniškim delom in tovornim prostorom, tovorni prostor:

1. IZOLACIJA za 0 st. C - hladilnik obloga za temperaturni režim 0 do + 12 st. C, koristen volumen za tovor ca. 13m3,
2. pritrdilna alu letev za vozičke, na bokih (tudi na vratih in prvi steni) na višini spodnji rob 700 mm in 1300 mm, s prijemali za vpenjanje,
3. v tla in strop vgrajene alu letve z utori, ki bodo s 4 x pokončnimi vzmetnimi palicami omejevale vozičke (2 x zadaj) po širini, da bodo stali na centru vozila, ali 4 x vzmetne letve za fiksacijo vozičkov v zadnjem delu + 5 x gurtne za vezanje vozičkov,
4. alu zaščita po obodi in kolotekih + silikonirano na steno 250 mm + sprednji rob pri vratih
5. tla so rahlo hrapava (nedrseča),
6. odtok spredaj levo + pipa spodaj,
7. led osvetlitev notranjosti na stropu 3 x 1500 mm,
8. DATA LOGER G0221E (izpisovalec temperature v tovornem delu vozila) kot npr. COMET T PRINT ali enakovredno oziroma boljše, izpis temperature na papirni neskončni. Data loger nameščen v kabinskem delu vozila.
9. nakladalna ploščad s kapaciteto dviga min. 500 kg. Dvižna višina ploščadi je od tal do višine tal v vozilu, z vmesnim preklopom. Dolžina platoja min 1600 mm, ploščad opremljena z 2 kos hidravličnima cilindroma, daljinsko upravljanje s stikali, komande na zunanji strani vozila, varnostne lučke, lučke za osvetlitev registrske tablice, varnostna zapora proti odkotaljenju tovora (vozičkov), premostitvena ploščad med nakladalno ploščadjo in podom vozila, varnostne zastavice min 2 kos. Ploščad se preklopi v navpično lego (normalno zaprto). Nakladalna ploščad npr. Dhollandia LSP DH-LSP KOMBI 1650mm 500 kg + dodatni spiralni kabel + komande na zunanji strani vozila ali enakovredno oziroma boljše.